

**Στο πλευρό του Τζιωρτζή ο ΚΟΑ**

Ο προϊστάμενος του αγωνιστικού αθλητισμού στον Κυπριακό Οργανισμό Αθλητισμού Πάρις Αβρααμίδης παρευρέθηκε στη συνέντευξη Τύπου του Βλαδίμηρου Τζιωρτζή, τη Δευτέρα 5 Δεκεμβρίου 2022, εκπροσωπώντας τον ΚΟΑ.

Ο Κύπριος οδηγός έκανε απολογισμό της επιτυχημένης σεζόν του με την τρίτη θέση που κατέκτησε στο Πανευρωπαϊκό Πρωτάθλημα NASCAR 2022 στην κατηγορία EUNORASCAR 2 και ανακοίνωσε τη συμμετοχή του το 2023 στην κατηγορία EURO NASCAR PRO, την ανώτατη κατηγορία του NASCAR EURO SERIES. Παράλληλα ευχαρίστησε τον Κυπριακό Οργανισμό Αθλητισμού και όλους τους υποστηρικτές του.